Folketing
2006-05-23

Jamen det er meget nemt med Dansk Folkeparti, for vi er som en åben bog. Der er hverken nogen taktik eller nogen strategi eller noget som helst. Vi er bare en åben bog, vi fortæller bare, hvordan det er. Vi har aldrig nogen sinde brudt os om, at man, kun 8 år efter at man sidst lavede om på efterlønnen, laver om på efterlønnen igen. Det har jeg sagt mange gange her i salen. Man skal passe på med at sige hundredvis af gange, men det er i hvert fald mange gange. Vi sagde også i januar-februar, at med det politiske landskab, vi skulle forhandle med, hvor alle de partier, vi skulle forhandle med, ønskede senere tilbagetrækningsalder, var det efter vores opfattelse ikke til at komme uden om, at det blev en del af forhandlingerne.